als_Latn dik_Latn sag_Latn
Një 39-vjeçar nga Patosi është vrarë mbrëmë vonë në afërsi të banesës së vjehrrit të tij në lagjen “29 marsi”, sapo kishte lënë punën në një lokal të vogël aty pranë. Nikolin Rrapaj është qëlluar me armë zjarri sapo i është afruar makinës së tij, ndërsa autorët kanë mundur të largohen nga vendi ngjarje duke përfituar edhe nga errësira. Me të dëgjuar të shtënat, në ndihmë të tij kanë ardhur banorë të lagjes, por Rrapaj ka vdekur rrugës për në spitalin e Fierit. Policia ka ngritur që mbrëmë postblloqe në disa akse si dhe ka shoqëruar disa persona për ngjarjen, por ende nuk ka informacione për autorët e krimit si dhe shkaqet e tij. Viktima ishte i martuar, me 3 fëmijë dhe kishte një muaj që ishte kthyer nga emigracioni për të ngritur një biznes të vogël në Patos.
als_Latn